CELEX: 32018R1263
Language: hu
Date: 2018-09-20 00:00:00
Title: A Bizottság (EU) 2018/1263 végrehajtási rendelete (2018. szeptember 20.) a csomagkézbesítési szolgáltatók által az (EU) 2018/644 európai parlamenti és tanácsi rendelet alapján benyújtandó információk megadására szolgáló formanyomtatványok meghatározásáról

21.9.2018   
               
               
                  HU
               
               
                  Az Európai Unió Hivatalos Lapja
               
               
                  L 238/65
               
            
         A BIZOTTSÁG (EU) 2018/1263 VÉGREHAJTÁSI RENDELETE
         (2018. szeptember 20.)
         a csomagkézbesítési szolgáltatók által az (EU) 2018/644 európai parlamenti és tanácsi rendelet alapján benyújtandó információk megadására szolgáló formanyomtatványok meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a határokon átnyúló csomagkézbesítési szolgáltatásokról szóló, 2018. április 18-i (EU) 2018/644 európai parlamenti és tanácsi rendeletre (1) és különösen annak 4. cikke (4) bekezdésére,
         mivel:
         
                     (1)
                  
                  
                     Az (EU) 2018/644 rendelet – a 97/67/EK európai parlamenti és tanácsi irányelvben (2) rögzített rendelkezések mellett – a határokon átnyúló csomagkézbesítési szolgáltatások javítását elősegítő konkrét rendelkezéseket állapít meg. Ezek a rendelkezések különösen a csomagkézbesítési szolgáltatásokkal kapcsolatos szabályozói felügyeletre és a határokon átnyúló egyes csomagkézbesítési szolgáltatások díjainak átláthatóságára vonatkoznak.
                  
               
                     (2)
                  
                  
                     Az (EU) 2018/644 rendelet alapján a csomagkézbesítési szolgáltatók – a Bizottság által meghatározott formanyomtatványok útján – kötelesek megadni magukról bizonyos információkat a letelepedésük helye szerinti tagállam nemzeti szabályozó hatóságának.
                  
               
                     (3)
                  
                  
                     Az (EU) 2018/644 rendelet 4. cikkének (1) bekezdése szerint a csomagkézbesítési szolgáltatókra vonatkozó információkat csak egy ízben kell megadni; a csomagkézbesítési szolgáltatók kötelesek 30 napon belül tájékoztatni a nemzeti szabályozó hatóságot minden olyan változásról, amely az említett információkat érinti. Az (EU) 2018/644 rendelet 4. cikkének (3) bekezdése szerint a csomagkézbesítési szolgáltatók tevékenységére vonatkozó információkat minden évben be kell nyújtani. Ezért helyénvaló két külön formanyomtatványt meghatározni az említett információk benyújtására.
                  
               
                     (4)
                  
                  
                     A csomagok kétszeres számbavételének elkerülése érdekében a csomagkézbesítési szolgáltatóknak az előző naptári évben kezelt csomagok számára és az azokkal kapcsolatos forgalomra vonatkozó információk benyújtásakor jelezniük kell, hogy a csomagkézbesítési szolgáltatások nyújtására a feladóval kötött szerződés keretében, vagy pedig egy másik csomagkézbesítési szolgáltató megbízásából került-e sor. Az adatoknak ki kell térniük arra is, hogy a feladott csomagok rendeltetési helye az Unión belül vagy kívül található-e, illetve feladásukra az Unión belül vagy kívül került-e sor, mivel ez hatással van a postai kézbesítési lánc azon fázisaira, amelyben az érintett szolgáltató részt vesz.
                  
               
                     (5)
                  
                  
                     mivel a kért információkat a tagállami nemzeti szabályozó hatóságok dolgozzák fel, a formanyomtatványok – tekintettel az említett hatóságok szakértelmére – a Postai Szolgáltatások Európai Szabályozói Csoportjával szoros együttműködésben kerültek kidolgozásra.
                  
               
                     (6)
                  
                  
                     Az e rendeletben előírt intézkedések összhangban vannak a 97/67/EK irányelv 21. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/644 rendelet 4. cikkének (1) és (3) bekezdésében említett információk benyújtására szolgáló formanyomtatványokat e rendelet I. és II. melléklete tartalmazza.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 20-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 112., 2018.5.2., 19. o.
         
         
            (2)  Az Európai Parlament és a Tanács 97/67/EK irányelve (1997. december 15.) a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról (HL L 15., 1998.1.21., 14. o.).
      
      
         
            I. MELLÉKLET
            Szövege kép
            
               Formanyomtatvány az (EU) 2018/644 rendelet 4. cikkének (1) bekezdésében említett információk benyújtására (1)
               1. táblázat: A csomagkézbesítési szolgáltatóra vonatkozó információk
               Név
               Jogállás és cégforma
               Cégnyilvántartásban vagy más hasonló nyilvántartásban kapott nyilvántartási szám
               Héaazonosító szám
               Letelepedési hely címe
               Adott esetben: a csomagkézbesítési szolgáltatók azon csoportjának vagy franchise-hálózatának neve, amelyhez a csomagkézbesítési szolgáltató tartozik
               A benyújtás időpontja
               2. táblázat: A kapcsolattartó személy elérhetősége
               Keresztnév és vezetéknév
               Beosztás
               E-mail-cím
               Telefonszám
               3. táblázat: A kínált csomagkézbesítési szolgáltatások jellemzői (2)
               A postai kézbesítési lánc fázisai
               gyűjtés
               feldol-gozás
               szállítás
               szétosztás
               Az ESZK része (3)
               Nem az ESZK része
               Észrevételek/megjegyzések
               4. táblázat: A kínált csomagkézbesítési szolgáltatások részletes leírása (4)
               5. táblázat: A csomagkézbesítési szolgáltatásokra vonatkozó általános szerződési feltételek (5)
               Link(ek):
               (1) Az (EU) 2018/644 rendelet 4. cikkének (5) bekezdésével összhangban a nemzeti szabályozó hatóságok a szóban forgó rendelet 4. cikkének (1) bekezdésében említetteken kívül további információszolgáltatási kötelezettséget is előírhatnak. Az (EU) 2018/644 rendelet 4. cikkének (1) bekezdésében említett információk benyújtására vonatkozó követelmény az említett rendelet 4. cikke (6) és (7) bekezdésének hatálya alá tartozik.
               (2) Jelölje be a kínált szolgáltatásoknak megfelelő négyzetet. Ne jelölje be a négyzetet, ha alvállalkozó nyújtja a szolgáltatást.
               (3) Egyetemes szolgáltatási kötelezettség
               (4) Amennyiben lehetséges, adja meg ezt az információt, és jelezze a hozzáadott érték meglétét.
               (5) Csatolja a vonatkozó dokumentumok másolatát a formanyomtatvány melléklete formájában. Ismertesse továbbá részletesen a szolgáltatást igénybe vevők panasztételi eljárását, valamint a felelősség valamennyi lehetséges korlátozását. Ha a vonatkozó dokumentumok online is elérhetők, adja meg a megfelelő linke(ke)t.
            
         
      
      
         
            II. MELLÉKLET
            Szövege kép
            
               Formanyomtatvány az (EU) 2018/644 rendelet 4. cikkének (3) bekezdésében említett információk benyújtására (1)
               A csomagkézbesítési szolgáltató neve
               Cégnyilvántartásban vagy más hasonló nyilvántartásban kapott nyilvántartási szám
               A benyújtás időpontja (2)
               A kapcsolattartó személy neve
               Év, amelyre a benyújtott információk vonatkoznak
               1. táblázat: Az előző naptári évben kezelt csomagok száma (3), valamint a csomagkézbesítési szolgáltatásokkal az előző naptári évben elért éves forgalom (4) a csomagkézbesítési szolgáltató letelepedésének helye szerinti tagállamban (5)
               1.1. táblázat: Belföldi csomagkézbesítési szolgáltatások
               Egy-ség
               A feladóval kötött szerződés keretében
               Egy másik szolgáltató megbízásából
               Megjegyzések
               Csomagok száma (6)
               A csomagkézbesítési szolgáltatások-kal elért forgalom (7)
               1.2. táblázat: Bejövő csomagokkal kapcsolatos, határokon átnyúló csomagkézbesítési szolgáltatások (az Unión/Európai Gazdasági Térségen (EGT) belül és kívül)
               Egy-ség
               A feladóval kötött szerződés keretében
               Egy másik szolgáltató megbízásából
               Megjegyzé-sek
               Bejövő csomagok száma összesen (1)
               ebből az Unión/EGT-n BELÜLRŐL érkező, bejövő csomagok száma (1)
               ebből az Unión/EGT-n KÍVÜLRŐL érkező, bejövő csomagok száma (1)
               Bejövő csomagokkal kapcsolatos csomagkézbesítési szolgáltatásokkal elért forgalom (2)
               ebből az Unión/EGT-n BELÜLRŐL érkező, bejövő csomagokkal kapcsolatos csomagkézbesítési szolgáltatásokkal elért forgalom (2)
               ebből az Unión/EGT-n KÍVÜLRŐL érkező, bejövő csomagokkal kapcsolatos csomagkézbesítési szolgáltatásokkal elért forgalom (2)
               1.3. táblázat: Kimenő csomagokkal kapcsolatos, határokon átnyúló csomagkézbesítési szolgáltatások (az Unión/EGT-n belül és kívül)
               Egy-ség
               A feladóval kötött szerződés keretében
               Egy másik szolgáltató megbízásából
               Megjegyzé-sek
               Csomagok száma (1)
               ebből az Unión/EGT-n BELÜLRE küldött, kimenő csomagok száma (1)
            
            Szövege kép
            
               ebből az Unión/EGT-n KÍVÜLRE küldött, kimenő csomagok száma (1)
               Kimenő csomagokkal kapcsolatos csomagkézbesítési szolgáltatásokkal elért összes forgalom (2)
               ebből az Unión/EGT-n BELÜLRE küldött, kimenő csomagokkal kapcsolatos csomagkézbesítési szolgáltatásokkal elért forgalom (2)
               ebből az Unión/EGT-n KÍVÜLRE küldött, kimenő csomagokkal kapcsolatos csomagkézbesítési szolgáltatásokkal elért forgalom (2)
               2. táblázat: Azon személyek száma, akik az előző naptári évben munkát végeztek a csomagkézbesítési szolgáltató részére a szolgáltató székhelye szerinti tagállamban
               20XX. 06. 30.
               20XX. 12. 31.
               Megjegyzések
               Teljes munkaidőben
               Részmunkaidőben
               Ideiglenes foglalkoztatottak
               Önálló vállalkozók
               ÖSSZESEN
               3. táblázat: A csomagkézbesítési szolgáltatók alvállalkozói (8) által nyújtott csomagkézbesítési szolgáltatások jellemzőivel kapcsolatos információk
               Az alvállalkozó neve
               gyűjtés
               feldolgo-zás
               szállítás
               szétosztás
               Megjegyzések
               Az alvállalkozók száma összesen (9)
               1. alvállalkozó (10)
               2. alvállalkozó (5)
               3. alvállalkozó (5)
               4. alvállalkozó (5)
               5. alvállalkozó (5)
            
            Szövege kép
            
               4. táblázat: A csomagkézbesítési szolgáltatók alvállalkozóinak neve (11)
               Az alvállalkozó száma
               Az alvállalkozó neve
               Megjegyzések
               (…) (12)
               (…)
               5. táblázat: Bármely nyilvánosan hozzáférhető, a csomagkézbesítési szolgáltatásokra vonatkozó, az adott naptári év január 1-jén érvényes díjszabás (13)
               … mellékletként csatolt díjszabás ….
               Link(ek):
               (1) Az (EU) 2018/644 rendelet 4. cikkének (5) bekezdésével összhangban a nemzeti szabályozó hatóságok a szóban forgó rendelet 4 cikkének (3) bekezdésében említetteken kívül további információszolgáltatási kötelezettséget is előírhatnak. Az (EU) 2018/644 rendelet 4. cikkének (3) bekezdésében említett információk benyújtására vonatkozó követelmény az említett rendelet 4. cikke (6) és (7) bekezdésének hatálya alá tartozik.
               (2) A rendelet 4. cikke (3) bekezdésének megfelelően a formanyomtatványt minden naptári év június 30-ig kell benyújtani.
               (3) Adja meg azon küldemények körét, amelyeket a szabványos csomagokhoz és a levélküldeményként kezelt áruk szállításához kapcsolódó tevékenységek során adnak fel.
               (4) Amennyiben a szolgáltatott információ becslésen alapul, ismertesse a becslés alapját.
               (5) Adjon tájékoztatást azokról a csomagkézbesítési szolgáltatásokról, amelyeket egy adott tagállamban található telephely az előző naptári évben (feljebb: „év, amelyre a benyújtott információk vonatkoznak”) ténylegesen nyújtott.
               (6) Ezres egységben (000) megadva.
               (7) Hazai pénznemben, ezres egységben megadva, héa nélkül.
               (8) Becsülje meg azon alvállalkozók számát, akik a postai kézbesítési láncban valamilyen szolgáltatást nyújtanak.
               (9) Adja meg az egyes fázisokban részt vevő alvállalkozók számát (az összeg meghaladhatja az alvállalkozók teljes számát, mivel egyes alvállalkozók több fázisban is nyújthatnak szolgáltatásokat).
               (10) Adja meg az öt legnagyobb alvállalkozó nevét, és tüntesse fel, hogy a szállítási lánc mely fázisában nyújtanak szolgáltatást.
               (11) Kérjük, adjon tájékoztatást az előző naptári évben foglalkoztatott alvállalkozókról.
               (12) Az adatokat vagy közvetlenül a táblázatban adja meg, vagy pedig csatoljon egy külön dokumentumot az alvállalkozókat felsoroló formanyomtatványhoz.
               (13) Csatolja a díjszabást ehhez a formanyomtatványhoz, és ha online is elérhető, adja meg a link(ek)et.